CELEX: 42020X0176
Language: sk
Date: 2020-02-07 00:00:00
Title: Predpis OSN č. 126 – Jednotné ustanovenia na účely typového schvaľovania oddeľovacích systémov na ochranu cestujúcich pred posunutím batožiny, dodávaných ako nepôvodné vybavenie vozidla [2020/176]

7.2.2020   
            
            
               SK
            
            
               Úradný vestník Európskej únie
            
            
               L 35/37
            
         
      Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke: http://www.unece.org/trans/main/wp29/wp29wgs/wp29gen/wp29fdocstts.html
      Predpis OSN č. 126 – Jednotné ustanovenia na účely typového schvaľovania oddeľovacích systémov na ochranu cestujúcich pred posunutím batožiny, dodávaných ako nepôvodné vybavenie vozidla [2020/176]
      Dátum nadobudnutia platnosti: 9. novembra 2007
      OBSAH
      PREDPIS
      1.   Rozsah pôsobnosti
      2.   Vymedzenie pojmov
      3.   Žiadosť o typové schválenie
      4.   Označenia
      5.   Typové schválenie
      6.   Požiadavky
      7.   Zhoda výroby
      8.   Sankcie v prípade nezhody výroby
      9.   Zmeny typu oddeľovacieho systému
      10.   Definitívne zastavenie výroby
      11.   Návod na použitie
      12.   Názvy a adresy technických služieb zodpovedných za vykonávanie skúšok typového schvaľovania a názvy a adresy schvaľovacích úradov
      PRÍLOHY
      1.   Oznámenie
      2.   Usporiadanie značiek typového schválenia3.   Skúšobný postup pre zariadenia určené na ochranu cestujúcich pred posunutím batožinyDoplnok 1 – Spomaľovací koridor vozíka ako funkcia času
      Doplnok 2 – Poloha skúšobných blokov typu 1 a typu 2 vo vzťahu k skúšobnému rámu
      Doplnok 3 – Poloha roviny maximálneho vychýlenia oddeľovacieho systému
      4.   Príklad prístroja na skúšku pevnosti oddeľovacích systémov
      1.   ROZSAH PÔSOBNOSTI
      Tento predpis sa vzťahuje na zariadenia určené na ochranu cestujúcich pred nebezpečenstvom vyplývajúcim z posunutia batožiny do priestoru miest na sedenie vo vozidle pri čelnom náraze vozidiel kategórie M1 (1) a dodávané ako nepôvodné vybavenie vozidla.
      2.   VYMEDZENIE POJMOV
      Na účely tohto predpisu:
      2.1.   „oddeľovací systém“ sú súčasti alebo zariadenia, ktoré sú okrem operadiel sedadiel určené na ochranu cestujúcich pred posunutím batožiny;
      2.2.   „nepôvodné vybavenie vozidla“ je oddeľovací systém, ktorý výrobca vozidla neponúka ako štandardné alebo voliteľné vybavenie na použitie vo vozidle(-ách) predpísané výrobcom oddeľovacích systémov;
      2.3.   „typové schválenie oddeľovacieho systému“ je schválenie typu oddeľovacieho systému z hľadiska pevnosti, konštrukcie a vlastností oddeľovacích systémov;
      2.4.   „typ oddeľovacieho systému“ je kategória oddeľovacieho systému, ktorý sa nelíši z takých podstatných hľadísk, ako sú:
      2.4.1.   štruktúra, tvar, rozmery, materiály a hmotnosť oddeľovacieho systému, hoci sa tento systém môže líšiť povrchovou úpravou a farbou;
      2.4.2.   typ a rozmery systému nastavenia, blokovania a pripevnenia oddeľovacieho systému;
      2.4.3.   konkrétne použitie(-ia) vo vozidle predpísané žiadateľom o typové schválenie;
      2.5.   „sedadlo“ pozri body 2.3 a 2.4 predpisu č, 17;
      2.6.   „ukotvenie“ je systém upevnenia oddeľovacieho systému na konštrukciu vozidla vrátane dotknutých častí konštrukcie vozidla;
      2.7.   „systém nastavenia“ je zariadenie, ktorým možno oddeľovací systém alebo jeho časti nastaviť do polohy vhodnej na montáž podľa odporúčania žiadateľa o typové schválenie v predpísanom vozidle(-ách) a polohe(-ách) v danom(-ých) vozidle(-ách);
      2.8.   „systém blokovania“ je zariadenie, ktorým sa zabezpečuje, aby oddeľovací systém a jeho časti zostali v polohe určenej na používanie;
      2.9.   „medziľahlé konštrukcie“ sú komponenty vozidla, ktorými je oddeľovací systém pripojený k danému(-ým) vozidlu(-ám), ktoré nepredstavujú ukotvenia.
      3.   ŽIADOSŤ O TYPOVÉ SCHVÁLENIE
      3.1.   Žiadosť o typové schválenie typu oddeľovacieho systému predkladá držiteľ ochrannej známky alebo jeho riadne splnomocnený zástupca.
      3.2.   K žiadosti sa priloží:
      3.2.1.   technický opis oddeľovacieho systému s uvedením použitých textílií a tuhých častí, ku ktorému sú priložené výkresy častí tvoriacich oddeľovací systém. Výkresy musia vo vzťahu ku kružnici značky typového schválenia udávať miesto určené pre číslo typového schválenia a pre doplnkový(-é) symboly).
      V opise sa uvedie typ(-y) vozidla(-iel), v prípade ktorého sa dá použiť daný typ oddeľovacieho systému, a poloha(-y) pripevnenia vo vozidle(-ách);
      3.2.2.   výkres zamýšľanej(-ých) montáže(-í) oddeľovacieho systému v type(-och) vozidla(iel) a montážnej polohy(-ôh) oddeľovacieho systému vrátane dostatočných rozmerov, aby sa uľahčilo rozmiestnenie skúšobných blokov, bodov ukotvenia ku konštrukcii vozidla, medziľahlých konštrukcií, sedadiel a výplní, ako sa môže vyžadovať podľa bodu 2 prílohy 3;
      3.2.3.   tri vzorky typu oddeľovacieho systému, z ktorých jedna je na referenčné účely;
      3.2.4.   vzorky použitých materiálov v množstve požadovanom technickou službou vykonávajúcou schvaľovacie skúšky;
      3.2.5.   vzorky sedadiel, medziľahlých konštrukcií a výplní vyžadovaných na skúšky predpísané v bodoch 2.4 a 2.6 prílohy 3;
      3.2.6.   technická služba vykonávajúca schvaľovacie skúšky typu je oprávnená požadovať ďalšie vzorky.
      4.   OZNAČENIA
      Vzorky typu oddeľovacieho systému dodaného na schválenie podľa ustanovení bodu 3 musia byť zreteľne a nezmazateľne označené názvom, začiatočnými písmenami alebo obchodným názvom alebo obchodnou značkou výrobcu.
      5.   TYPOVÉ SCHVÁLENIE
      5.1.   Ak vzorky typu oddeľovacieho systému, ktoré sú dodané v súlade s ustanoveniami bodu 3, spĺňajú požiadavky bodu 6, udelí sa typové schválenie.
      5.2.   Každému schválenému typu sa prideľuje schvaľovacie číslo. Jeho prvé dve číslice (v súčasnosti 00, čo zodpovedá predpisu v jeho pôvodnom znení) označujú sériu zmien obsahujúcu najnovšie zásadné technické zmeny vykonané v predpise v čase vydania typového schválenia. Tá istá zmluvná strana nesmie prideliť to isté číslo inému typu oddeľovacieho systému.
      5.3.   Oznámenie o typovom schválení, jeho rozšírení alebo zamietnutí typu oddeľovacieho systému podľa tohto predpisu sa oznámi stranám dohody z roku 1958, ktoré uplatňujú tento predpis, prostredníctvom formulára zodpovedajúceho vzoru uvedenému v prílohe 1 k tomuto predpisu.
      5.4.   Na každý oddeľovací systém zodpovedajúci typu schválenému podľa tohto predpisu sa zreteľne a na ľahko dostupnom mieste špecifikovanom v schvaľovacom formulári pripevní medzinárodná značka typového schválenia, ktorá pozostáva z:
      5.4.1.   písmena „E“ v kružnici, za ktorým nasleduje rozlišovacie číslo krajiny, ktorá typové schválenie udelila (2);
      5.4.2.   schvaľovacieho čísla nachádzajúceho sa vpravo od kružnice predpísanej v bode 5.4.1.
      5.5.   Značka typového schválenia musí byť zreteľne čitateľná a nezmazateľná.
      5.6.   Značku typového schválenia pripevní výrobca na oddeľovací systém.
      5.7.   Príklady usporiadania značiek typového schválenia sú uvedené v prílohe 2 k tomuto predpisu.
      6.   POŽIADAVKY
      6.1.   Skúšky
      Oddeľovacie systémy sa skúšajú v súlade so skúšobnými postupmi opísanými v prílohe 3.
      Oddeľovacie systémy, ktoré sa podľa bodu 3.2.1 môžu používať vo viac ako jednom vozidle alebo sa môžu použiť vo viac ako jednej predpísanej polohe v stanovenom vozidle, musia vyhovieť v skúškach predpísaných v prílohe 3 vo všetkých predpísaných vozidlách a polohách.
      6.2.   Špecifikácie
      6.2.1.   Oddeľovacie systémy musia pri skúšaní v súlade s požiadavkami bodu 6.1 odolať dostatočným silám, aby preukázali schopnosť chrániť cestujúcich pred posunutím batožiny pri čelných nárazoch.
      Požiadavka sa považuje za splnenú, ak je posunutie skúšobného bloku alebo skúšobných blokov smerom dopredu menšie než 300 mm za rovinou Y-Y znázornenou v doplnku 3 k prílohe 3, ktorá je kolmá na pozdĺžnu os vozidla predpísanej montáže vo vozidle tvorenú zadnou hranou operadiel bezprostredne pred oddeľovacím systémom nastaveným v súlade s bodom 2.7 prílohy 3. Skúška sa nemusí vykonať, ak k spokojnosti technickej služby zodpovednej za vykonávanie schvaľovacích skúšok dokáže preukázať, že posunutím smerom dopredu o viac než 300 mm sa nezvýši riziko vážneho poranenia cestujúcich pri čelnom náraze.
      Oddeľovací systém by sa nemal oddeliť od žiadneho zo svojich bodov ukotvenia. Po skúške sa cestujúci vo vozidle nesmú dostať do kontaktu so žiadnymi ostrými hranami pevných častí oddeľovacieho systému, ktoré by im mohli spôsobiť poranenie.
      6.2.2.   Zmontovaný oddeľovací systém nesmie obsahovať žiadne nebezpečné nerovnosti ani ostré hrany, ktoré by mohli zvýšiť riziko vážneho poranenia cestujúcich. Pevné komponenty oddeľovacieho systému alebo medziľahlých konštrukcií s tvrdosťou väčšou ako 50 na stupnici A podľa Shoreho, ktoré sa počas nárazu môžu dostať do kontaktu s cestujúcimi, musia mať povrchy zakončené zaoblenými hranami s polomerom zaoblenia najmenej 3,2 mm.
      7.   ZHODA VÝROBY
      Postupy na zabezpečenie zhody výroby musia byť v súlade s postupmi stanovenými v dodatku 2 k dohode (E/ECE/324-E/ECE/TRANS/505/Rev.2), pričom musia byť splnené tieto požiadavky:
      7.1.   Každý oddeľovací systém schválený podľa tohto predpisu musí byť vyrobený tak, aby bol v zhode so schváleným typom tak, že bude spĺňať požiadavky uvedené v bode 6.
      7.2.   Príslušný úrad, ktorý udelil typové schválenie, môže kedykoľvek overiť postupy na kontrolu zhody uplatňované na každú výrobnú jednotku. Bežná frekvencia takéhoto overovania je raz za rok. Tento úrad môže takisto vykonávať náhodné kontroly sériovo vyrábaných oddeľovacích systémov vzhľadom na požiadavky uvedené v bode 6.
      8.   SANKCIE V PRÍPADE NEZHODY VÝROBY
      8.1.   Typové schválenie udelené vzhľadom na typ oddeľovacieho systému podľa tohto predpisu môže byť odňaté vtedy, ak sa nedodržiavajú požiadavky uvedené v bode 6 alebo ak oddeľovací systém neprejde úspešne skúškami predpísanými v bode 6.
      8.2.   Ak niektorá zmluvná strana dohody uplatňujúca tento predpis odníme typové schválenie, ktoré predtým udelila, tak musí túto skutočnosť ihneď oznámiť ostatným zmluvným stranám uplatňujúcim tento predpis prostredníctvom formulára oznámenia zodpovedajúceho vzoru v prílohe 1 k tomuto predpisu.
      9.   ZMENY TYPU ODDEĽOVACIEHO SYSTÉMU
      9.1.   Každá zmena typu oddeľovacieho systému alebo vozidla(-iel) a montážnej(-ych) polohy(-ôh), na ktoré sa vzťahuje, sa oznámi schvaľovaciemu úradu, ktorý schválil daný typ oddeľovacieho systému. Úrad môže potom buď:
      9.1.1.   uznať, že nie je pravdepodobné, aby vykonané zmeny mali zjavný nepriaznivý účinok, a že oddeľovací systém v každom prípade stále spĺňa požiadavky; alebo
      9.1.2.   uznať, že úpravy nie sú dostatočne významné pre výsledky uvedené v bode 6 a možno ich overiť pomocou technických informácií dodaných výrobcom; alebo
      9.1.3.   vyžadovať ďalšiu správu od technickej služby zodpovednej za vykonávanie skúšok.
      9.2.   Potvrdenie alebo zamietnutie typového schválenia, v ktorom sú uvedené úpravy, sa oznámi stranám dohody uplatňujúcim tento predpis postupom uvedeným v bode 5.3.
      9.3.   Príslušný úrad, ktorý vydáva rozšírenie typového schválenia, pridelí každému rozšíreniu poradové číslo a informuje o tom ostatné strany dohody z roku 1958, ktoré uplatňujú tento predpis, prostredníctvom formulára oznámenia zodpovedajúceho vzoru uvedenému v prílohe 1 k tomuto predpisu.
      10.   DEFINITÍVNE ZASTAVENIE VÝROBY
      Ak držiteľ typového schválenia úplne zastaví výrobu zariadenia schváleného v súlade s týmto predpisom, informuje o tom orgán, ktorý udelil typové schválenie. Po prijatí príslušného oznámenia uvedený orgán informuje o tejto skutočnosti ostatné zmluvné strany dohody z roku 1958, ktoré uplatňujú tento predpis, prostredníctvom formulára oznámenia zodpovedajúceho vzoru uvedenému v prílohe 1 k tomuto predpisu.
      11.   NÁVOD NA POUŽITIE
      Ku každému oddeľovaciemu systému musí byť priložený návod nasledujúceho obsahu alebo druhu v jazyku alebo v jazykoch krajiny, v ktorej sa má uviesť do predaja.
      11.1.   Pokyny na montáž, v ktorých sa stanovuje, pre ktorý typ(-y) vozidla(-iel) je daná zostava vhodná, a správna(-e) metóda(-y) pripevnenia zostavy k vozidlám.
      11.2.   Návod na použitie, v ktorom sa uvádzajú pokyny na zabezpečenie toho, umožňuje používateľovi získať maximálny úžitok z oddeľovacieho systému. V tomto návode je potrebné poukázať na:
      
                  a)
               
               
                  dôležitosť použitia oddeľovacieho systému pri každej jazde, počas ktorej sa prepravuje batožina;
               
            
                  b)
               
               
                  správne nastavenie a umiestnenie oddeľovacieho systému;
               
            
                  c)
               
               
                  spôsob fungovania akéhokoľvek systému nastavenia a/alebo blokovania zabudovaného do oddeľovacieho systému;
               
            
                  d)
               
               
                  odporúčané umiestnenie batožiny a jej zabezpečenie v batožinovom priestore daného typu(-ov) vozidla(-iel), pre ktorý(-é) je daný oddeľovací systém určený;
               
            
                  e)
               
               
                  potrebu nahradiť oddeľovacie systémy, ktoré sú poškodené.
               
            12.   NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SKÚŠOK TYPOVÉHO SCHVAĽOVANIA A NÁZVY A ADRESY SCHVAĽOVACÍCH ÚRADOV
      Zmluvné strany dohody, ktoré uplatňujú tento predpis, oznámia sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok, ako aj názvy a adresy schvaľovacích úradov, ktoré schválenia udeľujú a ktorým sa majú zasielať formuláre potvrdzujúce udelenie, predĺženie, zamietnutie alebo odňatie typového schválenia vydaného v iných štátoch.
      
         (1)  Podľa vymedzenia v Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev.6, bod 2.
      
         (2)  Rozlišovacie čísla zmluvných strán dohody z roku 1958 sú uvedené v prílohe 3 ku Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev. 6 – http://www.unece.org/trans/main/wp29/wp29wgs/wp29gen/wp29resolutions.html
   
   
      
         PRÍLOHA 1
         OZNÁMENIE
         [Maximálny formát: A4 (210 × 297 mm)]
         
                     
                        
                  
                  
                     Vydal:
                  
                  
                     Názov schvaľovacieho úradu:
                  
               
                      
                  
                  
                     …
                  
               
                      
                  
                  
                     …
                  
               
            
         
                     týkajúce sa: (1)
                     
                  
                  
                     udelenia typového schválenia
                  
               
                      
                  
                  
                     rozšírenia typového schválenia
                  
               
                      
                  
                  
                     zamietnutia typového schválenia
                  
               
                      
                  
                  
                     odňatia typového schválenia
                  
               
                      
                  
                  
                     definitívneho zastavenia výroby
                  
               pre typ oddeľovacieho systému podľa predpisu č. 126
         
                     Schválenie č.: …
                  
                  
                     Rozšírenie č.: …
                  
               
            1.   
            
               Obchodný názov alebo obchodná značka oddeľovacieho systému: …
            
         
         
            2.   
            
               Určeného pre typ(-y) vozidla(-iel): …
            
         
         
            3.   
            
               Názov a adresa výrobcu: …
            
         
         
            4.   
            
               Názov a adresa prípadného zástupcu výrobcu:…
            
         
         
            5.   
            
               Opis oddeľovacieho systému:…
            
         
         
            6.   
            
               Opis systému nastavenia a blokovania oddeľovacieho systému a jeho častí:…
            
         
         
            7.   
            
               Opis polohy (polôh) oddeľovacieho systému v type(-och) vozidla(-iel):…
            
         
         
            8.   
            
               Opis ukotvení a kotviacich materiálov dodávaných s oddeľovacím systémom:
            
         
         
            9.   
            
               Oddeľovací systém dodaný na typové schválenie dňa: …
            
         
         
            10.   
            
               Technická služba zodpovedná za vykonávanie schvaľovacích skúšok: …
            
         
         
            11.   
            
               Dátum skúšobného protokolu vydaného touto službou: …
            
         
         
            12.   
            
               Číslo skúšobného protokolu vydaného touto službou: …
            
         
         
            13.   
            
               Poznámky: …
            
         
         
            14.   
            
               Typové schválenie udelené/zamietnuté/rozšírené/odňaté (1)
               
            
         
         
            15.   
            
               Dôvod(-y) rozšírenia (ak je to relevantné): …
            
         
         
            16.   
            
               Umiestnenie značky typového schválenia na oddeľovacom systéme: …
            
         
         
            17.   
            
               Miesto: …
            
         
         
            18.   
            
               Dátum: …
            
         
         
            19.   
            
               Podpis…
            
         
         
            20.   
            K tomuto oznámeniu sú priložené tieto dokumenty s týmto schvaľovacím číslom:
            
                        a)
                     
                     
                        výkresy, schémy a plány oddeľovacieho systému, jeho ukotvení vo vozidle, systémov nastavenia oddeľovacieho systému a jeho častí a jeho blokovacích zariadení;
                     
                  
                        b)
                     
                     
                        fotografie oddeľovacieho systému, jeho ukotvení, systémov nastavenia a jeho častí a jeho blokovacích zariadení.
                     
                  
         
            (1)  Nehodiace sa prečiarknite.
      
   
   
      
         PRÍLOHA 2
         USPORIADANIE ZNAČIEK TYPOVÉHO SCHVÁLENIA
         (pozri bod 5.4 tohto predpisu)
         
            
         a = min. 8 mm.
         Z uvedenej značky typového schválenia upevnenej na vozidlo vyplýva, že príslušný typ oddeľovacieho systému bol z hľadiska pevnosti schválený v Holandsku (E4) podľa predpisu č. 126 pod schvaľovacím číslom 002439. Prvé dve číslice schvaľovacieho čísla udávajú, že predpis nie je zmenený.
         
            Poznámka:
         
         Schvaľovacie číslo a doplnkový(-é) symbol(-y) musia byť umiestnené v blízkosti kružnice a buď nad, alebo pod písmenom „E“, prípadne vľavo alebo vpravo od tohto písmena. Číslice schvaľovacieho čísla musia byť na rovnakej strane písmena „E“ a otočené tým istým smerom. Treba sa vyhnúť používaniu rímskych číslic v rámci schvaľovacích čísiel, aby sa vylúčila možnosť zámeny s inými symbolmi.
      
   
   
      
         PRÍLOHA 3
         SKÚŠOBNÝ POSTUP PRE ZARIADENIA URČENÉ NA OCHRANU CESTUJÚCICH PRED POSUNUTÍM BATOŽINY
         1.   SKÚŠOBNÉ BLOKY
         Pevné bloky so stredom zotrvačnosti v geometrickom strede
         Typ 1
         
                     Rozmery
                  
                  
                     :
                  
                  
                     300 mm x 300 mm x 300 mm
                  
               Všetky hrany a rohy zaoblené na polomer 20 mm.
         
                     Hmotnosť
                  
                  
                     :
                  
                  
                     18 kg
                  
               Typ 2
         
                     Rozmery
                  
                  
                     :
                  
                  
                     500 mm x 350 mm x 125 mm
                  
               Všetky hrany a rohy zaoblené na polomer 20 mm.
         
                     Hmotnosť
                  
                  
                     :
                  
                  
                     10 kg
                  
               2.   PRÍPRAVA SKÚŠKY
         2.1.   Oddeľovací systém musí byť pripevnený k pevnému rámu pripevňovacím príslušenstvom dodávaným výrobcom. Pevný rám musí obsahovať pevnú horizontálnu rovinu „E“ (pozri prílohu 4), ktorá kopíruje celkovú rovinu podlahy batožinového priestoru vozidla. Body pripevnenia A, B, C a D by mali kopírovať geometriu určených bodov ukotvenia vo vozidle, ako je stanovené v bode 3.2.2 žiadosti o typové schválenie, pri meraní od východiskovej roviny „E“.
         Ak žiadateľ o schválenie odporúča rôzne polohy montáže, po dohode s technickou službou sa musí zvoliť najmenej výhodná poloha.
         Všetky pripojovacie popruhy, medziľahlé konštrukcie a príslušenstvo by mali byť namontované v súlade s pokynmi žiadateľa o typové schválenie.
         2.2.   Skutočná podlaha skúšobnej konfigurácie opísanej v bode 2.1 by mala byť na tej istej úrovni voči bodom ukotvenia A, B, C a D tak, aby zodpovedala súvzťažnosti medzi skutočnými bodmi ukotvenia vo vozidle a skutočnou podlahou ložného priestoru navrhovanej montáže podľa bodu 3.2.2 tohto predpisu.
         2.3.   Dva skúšobné bloky typu 1 sa položia na plochu „E“ pevného rámu.
         2.3.1.   S cieľom určiť polohu skúšobných blokov v pozdĺžnom smere sa tieto bloky najskôr umiestnia tak, aby sa ich predná strana dotýkala oddeľovacieho systému a aby ich spodná strana spočívala na horizontálnej rovine „E“ pevného rámu. Potom sa posunú dozadu a rovnobežne so strednou pozdĺžnou rovinou pevného rámu vo vodorovnej vzdialenosti 200 mm. V tejto polohe sa musia zabezpečiť proti akémukoľvek pohybu smerom dozadu. Ak by pri predpísanej montáži vo vozidle opísanej v bode 3.2.2. tohto predpisu nebolo možné posunúť oba bloky typu 1 do vzdialenosti 200 mm, mali by sa posunúť do hraničnej hodnoty ich pohybu pri predpísanej montáži vo vozidle. Vzdialenosť medzi strednou pozdĺžnou rovinou pevného rámu a vnútornou stranou každého skúšobného bloku musí byť 25 mm tak, aby sa medzi obidvoma skúšobnými blokmi dosiahla vzdialenosť 50 mm. Pozri doplnok 2 k tejto prílohe.
         2.3.2.   Navrhované montáže vo vozidle opísané v bode 3.2.2. tohto predpisu, za ktorými nemožno inštalovať skúšobné bloky typu 1, sa majú skúšať bez nich.
         2.3.3.   Pevný rám musí byť vybavený pevnou zvýšenou skúšobnou podlahou s ložnou plochou, aby sa ťažisko skúšobného bloku typu 2 nachádzalo v strede medzi vrchným okrajom operadla sedadla nachádzajúceho sa priamo pred oddeľovacím systémom (bez zohľadnenia opierok hlavy) a dolným okrajom obloženia stropu priamo nad týmto bodom (X-X doplnku 2 k prílohe 3), ako je vymedzené v bode 3.2.2 tohto predpisu. Skúšobný blok typu 2 sa položí na zvýšenú skúšobnú podlahu svojou najväčšou plochou 500 mm × 350 mm centrálne na ložnú plochu vzhľadom na pozdĺžnu os pevného rámu a svojou plochou 500 mm × 125 mm smerujúcou dopredu, ktorá sa priamo dotýka oddeľovacieho systému. Montáže oddeľovacích systémov, za ktoré nemožno inštalovať skúšobný blok typu 2, sa skúšajú bez tohto bloku. Pozri doplnok 2 k tejto prílohe.
         2.4.   Ak sú body pripevnenia oddeľovacieho systému pripojené k medziľahlej konštrukcii vo svojej určenej montážnej polohe (ako je operadlo sedadla, bočné obloženie atď.), mali by byť tieto medziľahlé konštrukcie pripevnené k pevnému rámu pripevňovacími časťami špecifikovanými výrobcom.
         2.5.   Ak žiadna konštrukčná časť oddeľovacieho systému pri predpísanej montáži na pevnom skúšobnom ráme nepresahuje do vzdialenosti 400 mm od pevnej horizontálnej roviny „E“ (príloha 4), skúška sa môže vykonať bez skúšobných blokov typu 1.
         2.6.   Ak majú komponenty vozidla, ako je plech karosérie, sedadlá, výplne atď., vplyv na pohyb oddeľovacích systémov smerom dopredu, môžu byť tieto komponenty pripevnené k pevnému rámu podľa bodu 2.1, ale mali by byť k tomuto rámu na žiadosť výrobcu pripevnené v polohe, ktorá najviac zodpovedá ich montážnej polohe vo vozidle vo vzťahu k oddeľovaciemu systému, ako je uvedené v bode 3.2.2. tohto predpisu. Ak je možné tieto polohy, s výnimkou pozdĺžne nastaviteľných sedadiel pre cestujúcich, vo vozidle nastaviť (napr. operadlá zadných sedadiel), musia byť umiestnené tak, aby predstavovali nastavenú polohu, ktorá by mala najmenší vplyv na pohyb oddeľovacieho systému smerom dopredu.
         2.7.   Ak je posun oddeľovacieho systému smerom dopredu obmedzený pozdĺžne nastaviteľnou zostavou sedadiel, tieto sedadlá by mali byť umiestnené – ak sú na žiadosť výrobcu pripevnené k pevnému rámu podľa bodu 2.1 – vo vzdialenosti do 10 mm od svojej najnižšej a najzadnejšej polohy a operadlo sedadla, ak je nastaviteľné, by sa malo nastaviť do polohy čo najbližšie k uhlu 25°. Opierky hlavy, ak sú namontované, musia byť nastavené v najnižšej polohe.
         3.   VYKONANIE SKÚŠKY
         Skúšobný rám a jeho pripevňovacie príslušenstvo predpísané v bodoch 2.1, 2.2, 2.3.1, 2.3.3, 2.4, 2.6 a 2.7 sa musia bezpečne pripevniť k skúšobnému vozíku, ktorý sa spomaľuje z počiatočnej rýchlosti do zastavenia tak, aby boli skúšobný vozík a k nemu pripevnený rám vystavené spomaleniu v rozmedzí koridoru znázorneného v doplnku 1 k prílohe 3.
      
   
   
      
         PRÍLOHA 3 – DOPLNOK 1
         SPOMAĽOVACÍ KORIDOR VOZÍKA AKO FUNKCIA ČASU
         (čelný náraz)
         
            
      
   
   
      
         DOPLNOK 2
         POLOHA SKÚŠOBNÝCH BLOKOV TYPU 1 A TYPU 2 VO VZŤAHU K SKÚŠOBNÉMU RÁMU
         
            
      
   
   
      
         PRÍLOHA 3 – DOPLNOK 3
         POLOHA ROVINY MAXIMÁLNEHO VYCHÝLENIA ODDEĽOVACIEHO SYSTÉMU
         
            
      
   
   
      
         PRÍLOHA 4
         PRÍKLAD PRÍSTROJA NA SKÚŠKU PEVNOSTI ODDEĽOVACÍCH SYSTÉMOV